حبي هاي الكيكه اني كلش احبها واسويها دائما
http://iraqiyat.net/vb/showthread.php?t=18681
وتحبيها بطعم البرتقال ضيفي مثل ممكتوب
او طعم عادي خلي حليب وفانيلا
او تحبين تضيفين كاكاو هم براحتج كلها طيبه
وحتى اسويها مال عيد ميلاد تخبل وتنفش نفشه رهيبه
هاج شوفيها هنا
http://iraqiyat.net/vb/showthread.php?t=74376
وهاي كيكه شكولاته اذا تحبين
http://iraqiyat.net/vb/showthread.php?t=75590
وعموما قسم الحلويات من مطبخ عراقيات متروس طرق كيك
روحي وشوفي شنو يعجبج جربي وكلها تنجح
بس اهم شي الفرن تفتحيه بس من جوه
وتخلين الصينيه بالنص لاجوه ولا فوك
وتشعلين النار من تبدين تشتغلين بالكيكه يعني يحمى قبل متخليها
وما اعرف الغازي بيه درجات لولا بس النار لا عاليه ولا ناصيه وسط
وطريقه صوص الشكولا
اني اسويه مثل المحلبي بالضبط واضيف ويه كاكاو وبالاخير اخلي زبد
يصير كلش طيب وبيه لمعه تخبل وتصبيه عالكيكه وهو حار بس مو كلش
علمود ينشف عليها
واتمنى اكون فدتج